《泛舟潏水君俞用韩泛南溪韵作诗三首遂和》
宋代·李复

山亏一篑功，泉废九仞迹。
精神去不回，虚牝黄金掷。
沂舟望南去，近岸多巨石。
溪流曲折多，波喧奔湍激。
野竹拥杂树，纷纷两参列。
古松气不群，苍然数百尺。
晚花发幽丛，浮云动遥壁。
优游可忘年，去此皆妄役。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。